Filmfestivalen i Cannes

Filmfestivalen i Cannes er en filmfestival som har blitt avholdt årlig i feriebyen Cannes, sør i Frankrike, siden 1946 med noen få unntak.

På grunn av det store mediasøkelyset, blir festivalen gjestet av mange filmstjerner og er et populært sted for filmprodusenter som vil skape blest rundt sine nye filmer, og selge dem til distributørene som kommer fra alle verdenshjørner.

Den mest prestisjebetonte prisen utdelt i Cannes er Palme d'Or (Gullpalmen) for beste film; det hender en gang i blant at den blir delt mellom flere filmer samme år. Festivaljuryen, satt sammen av en liten gruppe internasjonale personligheter i industrien, gir også ut flere priser, deriblant Grand Prix (den nest mest prestisjetunge prisen).

Tidlig historie 
Så tidlig som 1938 begynte den franske undervisnings- og kulturminister Jean Zay å planlegge for den første filmfestivalen i Cannes. Blant filmene som var planlagt vist, var den amerikanske Trollmannen fra Oz. Men på grunn av andre verdenskrig ble det ikke virkeliggjort før i 1946. Grunnen til at man ville skape en stor internasjonal filmfestival, var for å konkurrere ut den daværende største filmfestivalen i Venezia, som ble styrt av fascister og nazister. 

På den første filmfestivalen i 1946 vist man blant annet filmer som Rom – åpen by av Roberto Rossellini, Gilda av Charles Vidor, Notorious av Alfred Hitchcock og den svenske Iris och löjtnantshjärta av Alf Sjöberg.

Etter krigen var det ikke lenger noe politisk poeng å motvirke filmfestivalen i Venezia, og man la etterhvert om tidspunktene slik at de to festimalene ikke skulle kollidere tidsmessig.

Fra 20. september 1946 har så filmfestivalen rullet årvisst, med få unntak. I 1938 og 1940 bortfalt den på grunn av finansieringsproblemer. Under student- og arbeiderstreikene i mai 1968 ble festivalen avbrutt den 19. mai, da flere regissører sluttet opp om revolten.  Kvelden før hadde Louis Malle gått ut av juryen. Malle, François Truffaut, Claude Berri, Jean-Gabriel Albicocco, Claude Lelouch, Roman Polański og Jean-Luc Godard trengte seg inn i storsalen i Palais des Festivals og krevde avbrytelse av forestillingen som en markering av solidaritet med de streikende arbeidere og studenter. Aksjonen ble vurdert som et svar på at Henri Langlois kort før var blitt avsatt som direktør fra  Cinémathèque française.

Gullpalmen tilkom festivalen først i 1955.

Priser 
Konkurranseprogram
 Gullpalmen (Palme d'Or) – gis til filmen som vinner konkurranseprogrammet
 Juryens store pris (Grand Prix) – den nest mest prestisjefylte prisen som gis til en film
 Juryprisen (Prix du Jury) - den tredje mest prestisjefylte prisen som gis til en film
 Beste regi (Prix de la mise en scène) – gis til beste regissør i hovedprogrammet
 Beste kortfilm (Palme d'Or du court métrage)
 Beste kvinnelige skuespiller (Prix d'interprétation féminine)
 Beste mannlige skuespiller (Prix d'interprétation masculine)
 Beste filmmanuskript (Prix du scénario)
Andre program
 Prix Un Certain Regard – Navnet betyr "et særskilt blikk" og gis til en ung og innovativ filmskaper
 Cinéfondation-prisen – beste studentfilm
 Gullkamera (Caméra d'Or) – beste filmdebut
Fra frittstående organsiasjoner
 FIPRESCI-prisen – utdeles av den internasjonale foreningen for filmkritikere
 Quinzaine des Réalisateurs
 Prix Vulcain
 Den økumeniske jurys pris (Prix du Jury Œcuménique)
 François Chalais pris
 Beste dokumentarfilm (L'Œil d'or)
 Trophée Chopard
 Hundepalmen (Palm Dog) – beste hunderolle
 Den skeive palme (Queer Palm) – beste LHBT-relaterte film

Litteratur 
 Cannes: Fifty Years of Sun, Sex & Celluloid: Behind the Scenes at the World's Most Famous Film Festival by Peter Bart (Miramax, 1997)
 Cannes: A Festival Virgin's Guide by Benjamin Craig (Cinemagine Media Publishing, 2004)
 Hollywood on the Riviera: The Inside Story of the Cannes Film Festival by Cari Beauchamp and Henri Behar (William Morrow & Co, 1992)
 Hollywood in Canne$: The History of a Love-Hate Relationship by Christian Jungen (Amsterdam University Press, 2014)

Referanser

Eksterne lenker 
 
 Cannes filmfestival sin offisielle side på engelsk 
 Tales of a festival : remembering Cannes in sound and picture (på engelsk og på fransk]

 
Repeterende arrangementer etablert i 1946
1946 i Frankrike